Der er tilsyneladende flere danskere, der køber cannabisolie. I hvert fald finder politiet og Skat flere flasker med de ulovlige dråber, viser nye tal.

Men de cannabis-hungrende danskere skal ikke længere have bøder for deres indkøb, mener Dansk Folkepartis sundhedsordfører. I hvert fald ikke, hvis der er tale om såkaldt CBD-olie, hvor indholdet af det euforiserende stof THC er meget lavt.

Læs også : Politi og SKAT beslaglægger mere cannabisolie

- Jeg kunne godt tænke mig, at det kunne være et kosttilskud. Men der får vi at vide af ministeren, at det ikke kan lade sig gøre, siger Liselott Blixt, der er sundhedsordfører for Dansk Folkeparti.

Cannabisolie En lang række butikker på internettet sælger cannabisolie.

Cannabisolien indeholder blandt andet stofferne Thc og cbd.

Thc er euforiserende og ulovligt selv i meget små mængder.

I Danmark kan en læge ordinere enkelte typer medicin med cannabis, men få gør det.

I dag kan læger ordinere cannabisolie til patienter – men da det kun er ganske få cannabisholdige produkter, der er blåstemplet af Lægemiddelstyrelsen, er det lægen, der står med ansvaret. Og måske derfor er det er ganske få læger, der udskriver recepter med cannabisholdige produkter.

Liseblott Blixt understreger, at cannabisolie, der indeholder meget af det euforiserende stof THC fortsat skal være under stramme regler.